Matolcsy: Ahogy 1956-ban, úgy 2020-ban is új irányt vettünk
A jegybank elnöke szerint 2020 sorsfordító évnek tekinthető.
“1956-ban a magyar forradalom egy pillanatra megállította a szovjet diktatúrákat Európában. (...) 2020 hasonlóan sorsfordító év, amikor a koronavírus szinte leállította a világot” – fogalmaz a növekedés.hu-n megjelent írásában Matolcsy György.

A Magyar Nemzeti Bank (MNB) elnöke szerint “az egyéni szabadságunkat a karantén, a távolságtartás, a maszkviselés olyan mértékben korlátozták, amit békeidőben el sem tudtunk volna képzelni”. Ugyanakkor szerinte 

  most sem jön el azonnal az új, biztonságos szabadság világa”.

Matolcsy György szerint néhány döntő változás már most látszik. Ilyen például, hogy felértékelődik a biztonság, leértékelődik a szabadosság, a túlhajtott individualizmus és a „nekem mindent szabad, mert megtehetem” mintája.

Matolcsy szerint a járvány megmutatta, hogy a közösségek képesek megerősödni, de közben “felértékelődik a védelmet nyújtó állam, és elterjed a közösségi önszabályozás” is.

  Felértékelődik általában a munka, ezen belül a biztonságos munkahely, a pénzügyi tartalék és a biztonságos befektetés. Újból kiderült, hogy az anyagi biztonság nélkülözhetetlen a teljes biztonsághoz.”

A jegybank elnöke úgy folytatja, a vírus hatására visszanyeri és elnyeri régi értelmét az „otthonom, a váram” eredeti angol felfogása, míg a tágas, kertes és digitalizált otthon a legfontosabb családi céllá válik.
MNB jegybank járvány magyar gazdaság Matolcsy György gazdaság Magyar Nemzeti Bank (MNB)